Den siste delen av livet sitt levde han syk og tilbaketrukket, preget av svake nerver og depresjon. Men i gode stunder fortsatte han med skrivingen, som fikk mer og mer preg av en personlig kristendomsforkynnelse. Denne fant han varme og vakre uttrykk for i salmer og sanger. Han døde av lungebetennelse 4. oktober 1948 og ble begravd fra Bjorbekk kapell under stor deltakelse tre dager senere. Etter talen ble en av hans salmer sunget, noe av det siste han skrev.